เพิ่งมีเพศสัมพันธ์กับแฟน แคมเล็กด้านนอกบวม แสบ เกิดจากอะไร มีวิธีแก้ไหมคะ
สวัสดีค่ะ อาการเจ็บและบวมบริเวณอวัยวะเพศหลังมีเพศสัมพันธ์อาจเกิดจากการฉีกขาดของเยื่อบุอวัยวะเพศระหว่างมีเพศสัมพันธ์ การมีแผลริมอ่อน หรือซิฟิลิสเทียม เป็นโรคติดต่อทางเพศสัมพันธ์ เกิดจากการติดเชื้อแบคทีเรีย แต่จะเห็นมีแผล ลักษณะแบบแผลเปื่อย มีเนื้อเยื่อเละ ๆ ที่ก้นแผล บริเวณแคม การติดเชื้อราบริเวณผิวหนังของอวัยวะเพศภายนอก อาจมีคันในช่องคลอดและตกขาวร่วมด้วย หรือการมีเริมที่อวัยวะเพศหากไม่มีตุ่มใดๆ ก็อาจเป็นแค่การอักเสบหรือฉีกขาดของเยื่อบุอวัยวะเพศ ซึ่งหากมีขนาดเล็ก ส่วนใหญ่จะสมานกันเองได้ ในระหว่างนี้งดการมีเพศสัมพันธ์ ไม่สวนล้างช่องคลอด ใช้น้ำเปล่าสะอาดล้างได้ แต่หากเป็นแผลใหญ่ ปวด บวม มาก มีเลือดหรือหนอง ควรไปพบสูตินรีแพทย์